2011R0439 — HR — 01.01.2015 — 002.001









▼B

PROVEDBENA UREDBA KOMISIJE (EU) br. 439/2011

od 6. svibnja 2011.

o odstupanju od Uredbe (EEZ) br. 2454/93 u vezi s određenjem pojma proizvoda s podrijetlom koji se koristi za potrebe sustava općih carinskih povlastica kako bi se u obzir uzela specifična situacija u Kabo Verdeu u pogledu izvoza određenih proizvoda ribarstva u Europsku uniju







EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice ( 1 ), a posebno njezin članak 247., uzimajući u obzir Uredbu Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice ( 2 ), a posebno njezin članak 89., budući da: (1) Uredbom Komisije (EZ9 br. 815/2008 ( 3 ) Kabo Verdeu je dopušteno odstupanje od pravila o podrijetlu utvrđenih u Uredbi (EEZ9 br. 2454/93 i time dopušteno da se smatra kako su određeni prerađeni proizvodi ribarstva proizvedeni u Kabo Verdeu od ribe koja nije podrijetlom iz Kabo Verdea podrijetlom iz Kabo Verdea. To odstupanje je isteklo 31. prosinca 2010. (2) Uredbom Komisije (EU) br. 894/2010 ( 4 ) Kabo Verdeu je dopušteno povećanje količina predviđenih za 2010. godinu za dvije ili tri kategorije proizvoda ribarstva obuhvaćene Uredbom (EZ) br. 815/2008. Količine odstupanja povećale su se, prema tome, na 2 500 tona za pripremljene ili konzervirane filete skuše i na 875 tona za pripremljene ili konzervirane filete od frigate tune ili frigate skuše. (3) Pismom označenim datumom 21. listopada 2010. Kabo Verde je podnio zahtjev za produljenje navedenog odstupanja. Pismima označenim datumima od 3. i 21. prosinca 2010. i od 14. siječnja 2011. dostavio je dodatne informacije kao prilog tome zahtjevu. (4) Zahtjev je za produljenje od godinu dana i količinu od 2 500 tona pripremljenih ili konzerviranih fileta skuše i 875 tona pripremljenih ili konzerviranih fileta frigate tune ili frigate skuše. (5) Između 2008. i 2010. ukupne godišnje količine prvotno dopuštene u znatnoj su mjeri pridonijele poboljšanju situacije u sektoru prerade proizvoda ribarstva i, u izvjesnoj mjeri, oživljavanju ribolovne flote Kabo Verdea, koja je od životnog značaja za tu zemlju. Međutim, za potpuno oživljavanje ribolovne flote Kabo Verdea u previđenom stupnju ipak je potrebno daljnje povećanje raspoloživih kapaciteta kako bi se pružilo dovoljno sirovina industriji prerade ribe u Kabo Verdeu. (6) Zahtjev pokazuje da bi se, bez tog odstupanja, značajno negativno utjecalo na sposobnost industrije za preradu ribe Kabo Verdea da nastavi izvoziti u Uniju, što bi moglo pogoršati daljnji razvoj ribolovne flote Kabo Verdea za mali pelagijski ribolov. (7) Odstupanje služi da bi se Kabo Verdeu dalo dovoljno vremena da se pripremi za usklađivanje s pravilima za stjecanje povlaštenog podrijetla. Potrebno je vrijeme kako bi se osigurao nastavak nastojanja za oživljavanje lokalne ribolovne flote, a time i poboljšanja sposobnosti Kabo Verdea da opskrbljuje lokalni sektor prerade proizvoda ribarstva ribom s podrijetlom. (8) Kako je zatraženo produljenje za razdoblje koje počinje 1. siječnja 2011., kako bi se osigurao nastavka uvoza iz Kabo Verdea u Uniju, treba dopustiti novo odstupanje s retroaktivnim djelovanjem od 1. siječnja 2011. (9) Kako bi se omogućilo da privremeno odstupanje bude ograničeno na vrijeme potrebno Kabo Verdeu da postigne usklađenost s pravilima, treba dopustiti odstupanje na razdoblje od jedne godine za 2 500 tona pripremljenih ii konzerviranih fileta skuše i 875 tona pripremljene ili konzervirane frigate tune ili frigate skuše. (10) Uredbom (EEZ) br. 2454/93 utvrđuju se pravila o upravljanju carinskim kvotama. Kako bi se osiguralo učinkovito upravljanje u bliskoj suradnji između tijela Kabo Verdea, carinskih tijela Unije i Komisije, navedena se pravila trebaju primjenjivati mutatis mutandis na količine uvezene u okviru tog odstupanja dopuštenog ovom Uredbom. (11) Kako bi se omogućio učinkovitiji nadzor djelovanja tog odstupanja, potrebno je utvrditi obveze tijela Kabo Verdea u skladu s člankom 89. stavkom 4. Uredbe (EEZ) br. 2454/93, u pogledu redovitog priopćivanja Komisiji pojedinosti o potvrdama o podrijetlu obrazac A koje su izdane. (12) Mjere predviđene u ovoj Uredbi u skladu su s mišljenjem Odbora za Carinski zakonik, budući da: DONIJELA JE OVU UREDBU:







▼M1

Članak 1.

Odstupajući od članaka 72., 73. i od 75. do 79. Uredbe (EEZ) br. 2454/93, sljedeća roba smatra se podrijetlom iz Kabo Verdea u skladu s dogovorima utvrđenima u člancima 2., 3. i 4. ove Uredbe:

(a) pripremljeni ili konzervirani fileti skuše iz KN oznaka 1604 15 11 i ex 1604 19 97 proizvedeni u Kabo Verdeu od skuše bez podrijetla iz tarifnog broja HS 0302 ili 0303 ;

(n) pripremljeni ili konzervirani fileti trupa iz KN oznake ex 1604 19 97 proizvedeni u Kabo Verdeu od trupa bez podrijetla iz tarifnog broja HS 0302 ili 0303 .

▼M2

Članak 2.

Odstupanje predviđeno člankom 1. primjenjuje se na proizvode izvezene iz Kabo Verdea koji su prijavljeni za puštanje u slobodni promet u Uniji ako su ispunjeni uvjeti iz članka 74. Uredbe (EEZ) br. 2454/93, tijekom razdoblja od 1. siječnja 2011. do 31. prosinca 2011., 1. siječnja 2012. do 31. prosinca 2012., 1. siječnja 2013. do 31. prosinca 2013., 1. siječnja 2014. do 31. prosinca 2014., 1. siječnja 2015. do 31. prosinca 2015. i 1. siječnja 2016. do 31. prosinca 2016., do količina navedenih u Prilogu.

▼B

Članak 3.

Količinama iz Priloga ovoj Uredbi upravlja se u skladu s člancima 308.a, 308.b i 308.c Uredbe (EEZ) br. 2454/93.

Članak 4.

1. Carinska tijela Kabo Verdea poduzimaju potrebne mjere za provođenje kvantitativnih provjera izvoza proizvoda iz članka 1.

2. U polje 4. potvrde o podrijetlu obrazac A, koju izdaju nadležna tijela Kabo Verdea, prema ovoj Uredbi unosi se sljedeće: „Odstupanje – Uredba (EU) br. 439/2011”.

3. Nadležna tijela Kabo Verdea svakog tromjesečja Komisiji prosljeđuju izjavu o količinama za koje su izdane potvrde o podrijetlu obrazac A u skladu s ovom Uredbom i serijske brojeve tih potvrda.

Članak 5.

1. Ova Uredba stupa na snagu trećeg dana od dana objave u Službenom listu Europske unije.

2. Primjenjuje se od 1. siječnja 2011.

Ova je Uredba u cijelosti obvezujuća i izravno se primjenjuje u državama članicama u skladu s Ugovorima.

▼M2









PRILOG







Redni broj Oznaka KN Opis proizvoda Razdoblja Količina (izražena u tonama neto težine) 09.1647 1604 15 11 ex 1604 19 97 Pripremljeni ili konzervirani fileti skuše (Scomber scombrus, Scomber japonicus, Scomber colias) 1.1.2011. do 31.12.2011. 1.1.2012. do 31.12.2012. 1.1.2013. do 31.12.2013. 1.1.2014. do 31.12.2014. 1.1.2015. do 31.12.2015. 1.1.2016. do 31.12.2016. 2 500 2 500 2 500 2 500 2 500 2 500 09.1648 ex 1604 19 97 Pripremljeni ili konzervirani fileti frigate tune ili frigate skuše (Auxis thazard, Auxis rochei) 1.1.2011. do 31.12.2011. 1.1.2012. do 31.12.2012. 1.1.2013. do 31.12.2013. 1.1.2014. do 31.12.2014. 1.1.2015. do 31.12.2015. 1.1.2016. do 31.12.2016. 875 875 875 875 875 875